Subject: Hoiu-laenuühistu seaduse muutmise ja sellega seonduvalt teiste seaduste muutmise seaduse eelnõust (671 SE)
From: <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <
Cc: "Uno Silberg" <[email-masked]>, "Annely" <[email-masked]>, "Ristkok Andrus" <[email-masked]>, "Linda Sossi" <[email-masked]>,Märt Riiner <[email-masked]>, <[email-masked]>, "Helle Virt" <[email-masked]>, "Andro Roos" <[email-masked]>, "Maria Peldes" <[email-masked]>, "Mati Toomsalu" <[email-masked]>,HLÜ Geldex Eesti | Valeria Kovš <[email-masked]>
Date: Tue, 11 Nov 2025 10:54:59 +0200

Hoiu-laenuühistu seaduse muutmise ja sellega seonduvalt teiste seaduste
muutmise seaduse eelnõust (671 SE)

Riigikogu rahanduskomisjoni 4. novembril 2025 toimunud kohtumise järel
lepiti kokku, et Eesti Hoiu-laenuühistute Liit esitab veel kord oma
seisukohad kõnealuse eelnõu suhtes – eeskätt seoses seadusega loodava
survega, mille kohaselt peaksid tegevust jätkata soovivad
hoiu-laenuühistud asutama sundlõpetamise alternatiivina ühistupanga(d).

Selline suundumus on meie hinnangul mõistetamatu, sest alates aastast
2017, mil Rahandusministeerium tuli välja eelnõu väljatöötamise
kavatsusega, oleme oma seisukohti ja põhjendusi korduvalt ja põhjalikult
esitanud. Seetõttu ei saa väita, et ministeeriumil puuduks teadmine
hoiu-laenuühistute seisukohtadest või ettepanekutest.

Alustuseks rõhutame, et jääme kõigi oma seniste seisukohtade juurde, sh
Riigikogu rahanduskomisjonile 29. septembril 2025 saadetud kirjas esitatud
põhimõtete juurde (kiri on avaldatud ka Riigikogu veebilehel). Kordame, et
kuni eelnõu menetluse käigus ei otsustata loobuda eelnõu § 1 punktidest
64–66 (HLÜS täiendamine §-dega 471–473 ja § 48 muutmine) nende praegusel
kujul, ei pea me mõttekaks arutleda üksikmuudatuste üle nn
üleminekuperioodi jooksul. Ainuüksi analoogiana – kui inimese hukkamine on
juba otsustatud, siis pole mõistlik arutleda tema järgmise nädala toidu
kaloraaži ja tervislikkuse üle.

Eesti Hoiu-laenuühistute Liidu ja ka liitu mittekuuluvate ühistute nimel
võime kinnitada, et mitte ükski tänane hoiu-laenuühistu ei pea võimalikuks
asutada ühistupanka etteantud tingimustel. Käesolevale kirjale lisatud
tabelis on välja toodud põhjused, miks peame ühistupankade teket tänaste
hoiu-laenuühistute baasil ebarealistlikuks.

Tuleb rõhutada, et puudub ka tegelik soov selliseid panku luua – kui see
soov oleks olnud, oleks ühistupank või -pangad juba ammu tegutsenud.

Seda näitab selgelt varasem kogemus (nt sama juhtus TÜ Eesti Ühistukapital
/ Eesti Ühispanga loomise katsega eelmisel kümnendil ja sellele järgnenud
aastaid kestnud ebaõnnestunud asutamisprotsessi likvideerimisprotsessiga),
et isegi siira kavatsuse korral leiduks piisavalt administratiivseid
põhjusi sellise ettevõtmise takistamiseks – kasvõi seetõttu, et mõni
tulevane ühistupanga kaasomanik ei sobi mõne ametkonna hinnangul „avaliku
huvi“ raamesse.

Et 4. novembri 2025 kohtumisel rõhutati korduvalt hoiu-laenuühistute
„hoiustajate“ kaitse vajadust, tuletame veel kord meelde, et
hoiu-laenuühistute liikmed ei ole võrreldavad krediidiasutuste
hoiustajatega. Tegemist on äriühingu omanikega – samasuguste kui osaühingu
osanikud või aktsiaseltsi aktsionärid –, kelle erilise kaitse eest muret
ei tunta – vastupidi, neile on äriseadustikuga määratud selge vastutus.
Siiski ei ole eelnõu koostajad seda seisukohta soovinud kunagi arvestada,
sest selle tunnistamine muudaks raskeks põhjendada tegelikku soovi
hoiu-laenuühistute tegevus lõpetada.

Lisaks tuletame veel kord meelde ja väljendame sügavat muret, et Eestis
tegutsevates hoiu-laenuühistutes on praegu hoiuseid ligikaudu 100 miljoni
euro ulatuses ning neis on endiselt umbes 12 000 liiget.

Kui seadusandja otsustab sellise eelnõuga lõpetada nende ühistute
tegevuse, satuvad ja on juba sattunud tuhanded inimesed ja nende säästud
vältimatult segadusse ja ebakindlusse.

Tekib õigustatud küsimus – kes võtab vastutuse sellise olukorra tekkimise
eest ning kes katab sellest tulenevad kulud ja kahjud, mis võivad mõjutada
mitte ainult liikmeid, vaid ka avalikkust ja Eesti finantssüsteemi
usaldusväärsust tervikuna.

Lugupidamisega

Raha HLÜ juhatuse esimees

Alar East

Tel. (+372) 58454693

Käesolev e-kiri ja selle lisad on konfidentsiaalsed. Juhul, kui Te ei ole
e-kirja määratud adressaat, palume Teil sellest meile viivitamatult teada
anda ja e-kiri koos lisadega kustutada. Käesoleva e-kirja loata
avalikustamine, kopeerimine, levitamine või selle sisu muul viisil
kasutamine on rangelt keelatud.

The content of this email, including all attachments, is confidential. If
you are not the intended recipient hereof, please notify us immediately
and delete this email! Any unauthorized disclosure, copying, distribution
or any other use of its content is strictly prohibited.

---

Kiri on saadetud väljastpoolt valitsemisala.  Ärge avage kirjaga kaasa
tulnud linke või manuseid enne, kui olete saatja õigsuses ja sisu
turvalisuses kindel.